 Madaxweyne ku-xigeenka oo kasoo laabtay safar dhinaca hawada ah oo uu kusoo indho indhaynayey baaxadda masiibada ka dhalatay roobabkii duufaannada watay ee ka daay xeebaha Somaliland gaar ahaan meelo badan oo katirsan gobollada Awdal iyo Salel, ayaa waxa uu bulshada la wadaagay dhibaato naf iyo maalba leh oo ay roobabkaasi sababeen, ka hor intii aanu maanta gargaar xukuumaddu bixisay u qaadin deegaannada dhibaatadu ku habsatay. 